Dempùs der esdejoar es quate parelhes vengueren a veir, en çò que se cridaue alavetz eth jardin deth Rei, ua planta naua venguda dera India, qu’eth sòn nòm non mo’n brembam de moment, e qu’en aquera epòca possaue a tot París entà Saint-Claud; qu’ère un polit e capriciós arbilhon d’ua tija, qu’es sues innombrables arrames, primes coma hius, endrabades e sense huelhes, èren caperades de milèrs de rosetes blanques; çò que balhaue ara planta er aspècte d’ua cabeladura semiada de flors.